香港小數o既潮式糖水舖,蓮子比較出名,所以個餐牌大部分糖水都有蓮子成分.叫個綠豆邊蓮子薏米百合糖水.潮式糖水特色正如潮洲粥唔會煲到口感軟綿一樣,潮式糖水都唔會將D豆煲到"起沙",全部材料都保留原有形狀.而綠豆邊即係冇皮綠豆,將綠豆分為兩邊而得名,整個糖水如綠豆邊,蓮子,薏米同百合o既大雜會一樣,蓮子幾大粒及飽滿,百合爽脆,唔錯.整個糖水分量相當多,size足一般糖水鋪一倍有多.加了花奶,口感多左重香滑感,再加冰碎作凍食,在這個秋涼季節分外感到滿足.